Nigella Lawson har reist fra ektemannen etter kvelertaket
Det sier hennes talsperson til The Telegraph. Ifølge Guardian ser politiet nå på bildene som viser at ektemannen til TV-kokken og matskribenten Nigella Lawson tok kvelertak på henne mens de var på en restaurant i Mayfair i London.Bildene av Lawson og hennes styrtrike ektemann Charles Saatchi (70) ble publisert i People Magazine søndag - og er blitt solgt til medier over hele verden. Lawson ble sett da hun kjørte bort fra familiens hus i Chelsea i London søndag. Hun hadde med seg sin sønn som bar en stor koffert, ifølge Telegraph.På spørsmål om hun har flyttet ut fra ektemannen, svarer hennes talsperson: - Jeg kan bekrefte at hun har forlatt familiehuset sammen med barna sine. Ektemannen har i dag uttalt seg om hendelsen. Han synes bildene er forferdelige, men han hevder at han ikke tok hardt i da han grep rundt Nigellas hals. Han forteller til avisen the Evening Standard at de to kranglet om barna.- Det var ikke et kveldertak, det var et lekent grep. Bildene er forferdelige, men de ser mer drastiske og voldelige ut enn det som egentlig skjedde. Nigella gråt bare fordi vi begge hater å krangle, ikke fordi hun hadde vondt, sier han til avisen han selv er spaltist i. Han hevder de to gjorde opp innen de kom hjem - og at Nigella kun har forlatt huset med barna på grunn av oppstyret. Ifølge The Guardian ser politet nå saken, men de har ikke satt i gang noen formell etterforskning. Ifølge rapportene skal kunstsamleren og milliardæren Charles Saatchi ha grepet rundt halsen på sin kone flere ganger under en krangel utenfor London-restauranten.Flere gjester og forbipasserende skal ha rapportert om den voldsomme krangelen og bekreftet det som bildene viser: At Saatchi tok kvelertak på sin kone. Et øyenvitne sier Saatchi grep Lawson først med sin venstre hånd, så med begge hendene - og ved slutten av måltidet forlot hun restauranten oppløst i tårer. Likevel skal hun ha kysset ektemannen på kinnet før hun forlot ham. - Det var sjokkerende å være vitne til dette, sier kilden til Guardian.Saken ble heftig debattert på Twitter, og mange har påpekt at flere personer tok bilde av hendelsen uten å gripe inn eller ringe politiet. - Vi ser på saken for å få fakta på bordet, men har ikke satt i gang en formell etterforskning. Vi har ikke mottatt noen anmeldelse, og vi har heller ikke snakket med noen av de involverte, sier en talsperson i politet til Guardian. Hendelsen skal ha skjedd for en uke siden.Nigella Lawson og Charles Saatchi giftet seg for 10 år siden. Lawson har ifølge Daily Mail tidligere innrømmet at hun har hatt sine opphetede krangler med Saatchi. Lawson var tidligere gift med sin kollega fra Sunday Times, John Diamond. Han døde i 2001 av kreft. Saatchi var en nær venn av Diamond, og Lawson flyttet inn hos ham ni måneder etter ektemannens død.
Nigella Lawson (53) og barna har forlatt familiens hus etter at mannen hennes ble fotografert da han tok kvelertak på henne mens de spiste på en restaurant i London.